smcproject/ml-wiki-sentences huggingface dataset:
ഇതു തെറ്റിദ്ധരിപ്പിക്കുന്നതാണ്, കാരണം, ഭൂരിപക്ഷം മ്യാന്മറീസ് ബുദ്ധപുരോഹിതരും മെറൂൺ നിറത്തിലുള്ള വസ്ത്രമാണ് അണിഞ്ഞുവരുന്നത്.
കാവി സ്വർണ്ണ മഞ്ഞനിറമാണല്ലൊ?
എന്നാൽ, ഇതേരീതിയിൽ ലോകത്തിന്റെ വിവിധ രാജ്യങ്ങളിലുണ്ടായ പ്രക്ഷോഭങ്ങളെ വിവിധ പേരിട്ടു വിളിച്ചുവന്നിട്ടുമുണ്ട്.
ഉദാഹരണം: റോസ് വിപ്ലവം, മുല്ലപ്പൂ വിപ്ലവം എന്നിങ്ങനെ.
നിരന്ത്രവും സമാധാനപരവുമായ രാഷ്ട്രീയമാറ്റമാണ് ഈ നിറങ്ങൾകൊണ്ട് സൂചിപ്പിക്കുന്നത്.
സമയരേഖ ആമുഖം
2007ലെ പ്രക്ഷോഭത്തിനു മുമ്പ് മ്യാന്മറിലെ സമ്പദ് ‌വ്യവസ്ഥയുടെ തകർച്ച അവിടത്തെ ജനങ്ങളിൽ അസ്വസ്ഥതയുണ്ടാക്കി.
സാമ്പത്തികവളർച്ച കൂപ്പുകുത്തി.
ഐക്യരാഷ്ട്ര സഭയുടെ കണക്കുപ്രകാരം, മ്യാന്മാർ ലോകത്തെ ഏറ്റവും ദരിദ്രരായ 20 രാജ്യങ്ങളിലൊന്നായി.
സൈനിക ജുണ്ടയുടെ ഭരണത്തിൻകീഴിൽ, സൈന്യത്തിനായി റവന്യൂ വരുമാനത്തിന്റെ സിംഹഭാഗവും സൈനികാവശ്യങ്ങൾക്കാണ് ചിലവഴിക്കപ്പെട്ടത്.
2006നു അവസാനമായപ്പോഴേയ്ക്കും ബർമ്മയിലെ അടിസ്ഥാനാവശ്യങ്ങക്കുള്ള ചെലവ് വളരെക്കൂടുതലായി.
അരി, മുട്ട, പാചകവാതകം എന്നിവയുടെ വില 30 മുതൽ 40% വരെയാണു വർദ്ധിച്ചത്.
ഐക്യരാഷ്ട്രസഭയുടെ കണക്കുപ്രകാരം മ്യാന്മറിലെ ഓരോ മൂന്നു കുട്ടികളിലൊന്ന് പോഷണദൗർലഭ്യം അനുഭവിക്കുന്നു.
സർക്കാർ അന്ന് ആരോഗ്യരംഗത്തും വിദ്യാഭ്യാസരംഗത്തും ലോകത്തെ ഏതൊരു രാജ്യത്തെക്കാളും കുറഞ്ഞ മുതൽമുടക്കാണു നടത്തിയിരുന്നത്.
മ്യാന്മാർ പൗരന്റെ ശരാശരി വരുമാനം ഒരു വർഷം 300 ഡോളർ മാത്രമായിരുന്നു.
ഈ സമയം ബർമ്മയുടെ സൈനികഭരണകൂടവും അതുമായി ബന്ധപ്പെട്ടവരും സമുഹത്തിൽ തങ്ങളുടേതായ ആർഭാടജീവിതം നയിച്ചു.
അവർക്ക് പ്രത്യെക അവകാശങ്ങൾ നൽകപ്പെട്ടു.
ഒരു രാജ്യത്തിനകത്തുള്ള മറ്റൊരു രാജ്യമായാണ് ആ സംവിധാനം നിലനിന്നത്.
രാജ്യത്തെ ബാധിച്ച സാമ്പത്തിക അസമത്വം അവരെ ബാധിച്ചില്ല.
ബർമ്മയുടെ സൈന്യത്തിന്റെ അധിപനായിരുന്ന ജെനറൽ നെവിനും കൂട്ടാളികളും അതിസമ്പന്നരായിത്തീർന്നു.
ജനറൽ നെവിന്റെ മകളുടെ വിവാഹം തന്നെ ഈ സപന്നതയ്ക്ക് വലിയ ഒരു ഉദാഹരണമാാണ്.
അവർ വിവാഹസമയത്ത് ഇട്ടിരുന്ന രത്നഖചിതമായ ആഭരണങ്ങൾക്ക് കോടിക്കണക്കിനു ഡോളർ വിലമതിക്കുന്നതായിരുന്നു.
2007 ഫെബ്രുവരി 22നു ആ രാജ്യത്തെ ഉപഭൊക്തൃസാധനങ്ങളുടെ ഉയർന്ന വിലനിരക്കിനെതിരായി ഒരു ചെറിയ കൂട്ടം ആളുകൾ പ്രതിഷേധിക്കുന്നതു ബിബിസിയുടെ റിപ്പോർട്ട് ചെയ്തു.
ഈ പ്രതിഷെധം ചെറുതും ഭരിച്ചിരുന്ന സൈന്യത്തെ നേരിട്ടു എതിർക്കാത്തതുമായിരുന്നിട്റ്റുകൂടി ആ പ്രക്ഷോഭം നടത്തിയ 9 പേരെ ഉദ്യോഗസ്ഥർ അറസ്റ്റു ചെയ്തു ജയിലിലടച്ചു.
കഴിഞ്ഞ ഒരു പത്തുവർഷത്തിനിടയ്ക്ക് റംഗൂണിലുണ്ടായ ഒരേയൊരു പ്രതിഷേധപ്രകടനമായിരുന്നു.
ജെഫ് കിങ്സ്റ്റൺ തന്റെ "ബർമ്മയുടെ നൈരാശ്യം" എന്ന ലേഖനത്തിൽ എഴുതിയതനുസരിച്ച്: നൈരാശ്യവും ഭയവും ഒരു നല്ല ജീവിതം അഭിലഷിച്ച ഒരു ജനതയെ സ്തബ്ധരാക്കിയതിനാൽ നല്ല ഒരു ഭരണകൂടത്തിനായി ആവശ്യത്തിനു നിഷ്ഫലമായി കാംക്ഷിച്ചു.
" 2007ൽ ഇതുപോലുള്ള പ്രക്ഷോഭം തുടങ്ങാൻ എത്രമാത്രം ബർമ്മീസ് ജനത ഭയചകിതരായിരുന്നു എന്നാണ്.
കിങ്സ്റ്റൺ ഇതുമാത്രമല്ല പറയുന്നത്.
1988ൽ പ്രക്ഷോഭം നടത്തിയ ജനങ്ങളെ ഭരണകൂടം അതിക്രൂരമായാണു നേരിട്ടത്.
അവരുടെ പ്രക്ഷോഭത്തെ തകർത്ത് കുറഞ്ഞത് 3000 പ്രക്ഷോഭകാരികളെ കൊന്നുകളയുകയും ആയിരക്കണക്കിനുപേർ ജയിലഴികൾക്കകത്തയി പീഡനങ്ങളും പൊതു ഇടങ്ങളിൽ തീവച്ചുകൊല്ലുന്ന തരത്തിലുള്ള ശിക്ഷകളും നേരിട്ടു.
ഇവയെല്ലാം ആ ജനതയുടെ പൊതുബോധത്തിൽ നിലനിൽക്കുന്നുണ്ട്.
2007 എപ്രിൽ മാസം
2007 ഏപ്രിൽ 22 ഞായറാഴ്ച തലസ്ഥാനമായ യാങ്കൂൺ സബർബനിൽ നടന്ന ആദ്യവും വളരെ അപൂർവ്വവുമായ  പ്രക്ഷോഭത്തിലേർപ്പെട്ട ആളുകളെ സൈന്യം അറസ്റ്റു ചെയ്തു.
യാങ്കോണിലെ ടൗൺഷിപ്പായ തിൻഗാൻഗ്യുണിൽ അന്ന് ഞായറാഴ്ച രാവിലെ ഏതാണ്ട് 10 പേർ അടങ്ങുന്ന പ്രക്ഷോഭകാരികൾ വിലനിലവാരം താഴ്ത്തണമെന്നും ആരോഗ്യ-വിദ്യാഭ്യാസ- സേവനമെഖലകൾ മെച്ചപ്പെടുത്തണമെന്നുമായിരുന്നു അവരുടെ ആവശ്യം.
70 മിനുട്ടിനകം പ്രതിഷേധം അവസാനിച്ചു.
എന്നാൽ, വേഷം മാറിനിന്ന പൊലീസ് അവരിൽ 8 പേരെ പിടിച്ചുകൊണ്ടുപോയി.
ഈ സമയം 100 പേർ കാഴ്ചക്കാരായുണ്ടായിരുന്നു.
പ്രതിഷേധക്കാർ സാധനവില താഴട്ടെ തുടങ്ങിയ കാര്യങ്ങളാണു പ്ലക്കാഡിൽ എഴുതിയിരുന്നത്.
അറസ്റ്റു ചെയ്ത പ്രക്ഷോഭകാരികളിൽ ചിലർ ഇതിനുമുമ്പ് 2007 ഫെബ്രുവരി 22നു യാങ്കോണിൽ നടന്ന പ്രക്ഷോഭത്തിൽ പങ്കെടുത്തവർ തന്നെയായിരുന്നു.
ജുണ്ടയുടെ ഭരണത്തിനുള്ള നിയമപരമായ അവകാശത്തെ ചോദ്യം ചെയ്യാതെ അവരുടെ സാമ്പത്തിക ആസൂത്രണമില്ലായ്മയെ എതിർക്കുകയാണന്നവർ ചെയ്തത്.
ഇനി ഇതുപോലെ പ്രതിഷേധം നടത്താനൊരുങ്ങുമ്പോൾ പൊലീസിന്റെ അനുമതി വാങ്ങിയിരിക്കണം എന്ന വ്യവസ്ഥയിലാണവരെ മോചിപ്പിക്കാൻ അനുവദിച്ചത്.
24 September 2007 Monks protesting in Yangon, carrying the Buddhist flag 25 September 2007 Protesters at Shwedagon Pagoda in Yangon.
A Burmese protest march in Chicago പ്രചരണങ്ങൾ Protesters march in London Protesters march in Kitchener, Ontario ഇതും കാണൂ 8888 Uprising – the national uprising demanding democracy that took place on 8 August 1988 in Burma Theravada – the predominant Buddhist school in Myanmar Buddhism in Burma Internal conflict in Burma – the long conflict between the Burmese government and anti-government rebels and supporters since 1948, currently the longest ongoing conflict in the world (as of 2007) Kenji Nagai – the Japanese journalist who was killed by a Burmese soldier while filming the protest.
Tunisia Effect outside Middle East and North Africa#Burma/Myanmar – attempts to copy the methods of the 2011 Egyptian revolution Burma VJ – a documentary made up of footage taken from the Saffron Revolution.
കാക്കടവ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഏപ്രിൽ മുതൽ തുടരുന്നു.
കേരളത്തിലെ കാസർഗോഡ് ജില്ലയിലെ ഒരു ചെറു ഗ്രാമം ആണ് കാക്കടവ് .
കാക്കത്തമ്പുരാട്ടിക്കുയിൽ
കാക്കത്തമ്പുരാട്ടിക്കുയിൽ കുയിൽ കുടുംബത്തിലെ ഒരു ചെറിയ ജനുസ്സാണ്.
ഏഷ്യയിലും ഫിലിപ്പീൻസിലും ഈ ജനുസ്സിൽ പെട്ട നാല് അംഗങ്ങൾ കൂടിയുണ്ട്.
ചതുരവാലൻ കാക്കത്തമ്പുരാട്ടി കുയിൽ (Square-tailed Drongo-Cuckoo), Surniculus lugubris മുൾവാലൻ കാക്കത്തമ്പുരാട്ടി കുയിൽ ( Drongo-Cuckoo), Surniculus dicruroides മൊളുക്കൻ കാക്കത്തമ്പുരാട്ടി കുയിൽ (Moluccan Drongo-Cuckoo), Surniculus musschenbroeki ഫിലിപ്പീൻ കാക്കത്തമ്പുരാട്ടി കുയിൽ (Philippine Drongo-Cuckoo), Surniculus velutinus അവലംബം
Grimmett, Inskipp and Inskipp, Birds of India ISBN 0-691-04910-6
കാക്ക (വിവക്ഷകൾ)
കാക്ക എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കാക്ക - പക്ഷി കാക്ക (വിളിപ്പേര്) - ജ്യേഷ്ഠൻ എന്ന വിളിപ്പേരിനു പകരമായി കേരളത്തിലെ മുംസ്ലീങ്ങൾ ഉപയോഗിക്കുന്ന പദം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാക്ക മീൻകൊത്തി ഇംഗ്ലീഷ് വിലാസം https://ml.wikipedia.org/wiki/Stork-billed_Kingfisher
കാക്ക മീൻകൊത്തിയുടെ ശബ്ദം കാക്കമീൻ കൊത്തിയുടെ ചിലയ്ക്കൽ ശബ്ദം
പ്രാവിനോളം വലിപ്പമുള്ള മീൻ‌കൊത്തിയാണ്‌ കാക്കമീൻ‌കൊത്തി .
ഇംഗ്ലീഷ്: Stork billed Kingfisher ശാസ്ത്രീയനാമം: Pelagopsis capensis .
കേരളത്തിലെ മീൻ‌കൊത്തികളിൽ ഏറ്റവും വലിപ്പമുള്ളത് ഇതിനാണ്‌.
നല്ല കപ്പൽ മുളകിന്റെ നീളമുള്ള കൂറ്റൻ കൊക്കും, തവിട്ടു നിറമുള്ള തലയുമൊഴിച്ചാൽ, നമ്മുടെ മീൻകൊത്തികൾക്കിടെയിൽ ഏറ്റവും വലുതായ ഈ പക്ഷി ചെറിയ മീൻകൊതിയുടെ നേർപകർപ്പാണെന്നു പറയാം.
വലിപ്പമുള്ള ഇതിന്റെ വലിപ്പം മൂലമാണ്‌ കാക്കമീൻ കൊത്തി എന്ന പേർ വന്നത്.
വലിയ മീൻകൊത്തി എന്നും പറയാറുണ്ട്.
ആവാസവ്യസസ്ഥകൾ
ഇന്ത്യ , സിംഗപ്പൂർ , മലേഷ്യ എന്നിവിടങ്ങളിൽ കാണപ്പെടുന്നു.
ദക്ഷിണ പൂർവ്വേഷ്യ മുതൽ സുലാവേസി വരെ ഇതിന്റെ ആവാസ കേന്ദ്രങ്ങൾ ആണ്.
ഇന്ത്യയിലാണ്‌ ഇത് കൂടുതലും കാണപ്പെടുന്നത്.
സാധാരണയായി മനുഷ്യരുടെ ദൃഷ്ടിയിൽപ്പെടാതെ മറഞ്ഞിരിക്കുന്നതിനാൽ കാട്ടുപക്ഷിയാണ്‌ ഇത് എന്ന് പൊതുവെ ധാരണയുണ്ടെങ്കിലും നാട്ടിൻ പ്രദേശങ്ങളിൽ കാണപ്പെടുന്ന പക്ഷിയാണിത്.
നാണം കുണുങ്ങിയും മറ്റു മീൻ‌കൊത്തികളെ അപേക്ഷിച്ച് ഒച്ചവെക്കുന്നത് കുറവുമായതിനാൽ ഈ പക്ഷിയെ കണ്ടെത്തുക ബുദ്ധിമുട്ടായതിനാലായിരിക്കണം ഈ ധാരണ പരന്നത്.
എന്നാൽ കേരളത്തിലേയും മറ്റുമുള്ള വലിയ ജലാശയങ്ങൾക്കരികിലും കോൾ പാടങ്ങളിലും ഈ പക്ഷിയെ ധാരാളമായി കാണാൻ സാധിക്കും.
"ക്യോ-ക്യോ-ക്യോ" എന്നും "ക്കെ-ക്കെ-ക്കെ " എന്നും രാവിലെയും വൈകുന്നേരവും കൂടെക്കൂടെ ഉച്ചത്തിൽ ശബ്‌ദിക്കുന്ന പതിവുണ്ട്.
മീൻകൊത്തിച്ചാത്തനെപ്പോലെ ഈ മഹാകായനും ഞണ്ട്, ഓന്ത്‌, ഗൗളി, തവള എന്നിവയെ ധാരാളം തിന്നുമെങ്കിലും, മൂപ്പരുടെ മുഖ്യാഹാരം മത്സ്യം തന്നെയാണ്.
കാക്കമീൻകൊത്തി കുളത്തിനടുത്തുള്ള ആലിലോ  പുളിയിലോ സ്ഥലം പിടിച്ചു മുപ്പതും നാല്പതും അടി ഉയരത്തിൽ നിന്ന് ജലപ്പരപ്പിനെ സൂക്ഷിച്ചു നോക്കികൊണ്ടിരിക്കും.
ഈ ഉയർന്ന പീഠങ്ങളിൽ നിന്ന് കാണുന്ന ഇരയെ ലാക്കാക്കി പക്ഷി ചെരിഞ്ഞു പറന്നു, വെള്ളത്തെ തുളച്ചു, മീനിനെയും കൊക്കിലാക്കി പറന്നുവരും.
കുളത്തിനു നേരെ മുകളിൽ കൊമ്പുണ്ടെങ്കിൽ പക്ഷി അവയിലിരുന്ന് നേരെ താഴോട്ട് കല്ല് വീഴുന്ന പോലെയും വീഴാറുണ്ട്.
മഴക്കാലത്തു തീവണ്ടിപ്പാതവക്കത്തുള്ള വൈദ്യുതക്കമ്പികളിൽ ചുറ്റുമുള്ള വയലുകളിൽനിന്നു ഞണ്ടും തവളയും സമ്പാദിക്കുവാനായി ഇരിക്കുക പതിവാണ്.
മഴ നല്ലപോലെ പെയ്തു തുടങ്ങുന്നതോടുകൂടി ഈ മീൻകൊത്തികൾക്ക് ഉഷാറും ധൈര്യവും കൂടിക്കൂടി വരുന്നു.
മറ്റു കാലങ്ങളിൽ നമ്മുടെ ശ്രദ്ധയെ ആകര്ഷിക്കാതെ ഒളിഞ്ഞു ജീവിക്കുന്ന ഇവർ മഴ തുടങ്ങിയാൽ ഇണ ചേർന്ന് പന്തം പിടിക്കുകയും, സംഗീത മത്സരങ്ങൾ നടത്തി തുടങ്ങുകയും ചെയ്യും.
മനുഷ്യനെ കൂടാക്കാതെ ഗ്രാമങ്ങളിൽക്കൂടിയും മറ്റും ഉച്ചത്തിൽ 'ക്യോ-ക്യോ-ക്യോ' എന്ന് കൂവിക്കൊണ്ടു അത്ഭുതാവഹമായ വേഗതയോടെ പറക്കും.
ചിത്രശാല കാക്കമീൻ‌കൊത്തി അവലംബം Pelargopsis capensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാക്കക്കരിമരം ഇംഗ്ലീഷ് വിലാസം https://ml.wikipedia.org/wiki/Diospyros_bourdillonii
പശ്ചിമഘട്ടതദ്ദേശവാസിയായ ഒരു മരമാണ് കാക്കക്കരിമരം .
( ശാസ്ത്രീയനാമം : Diospyros bourdillonii ) .
28 മീറ്ററോളം ഉയരം വയ്ക്കും.
കരി, കോടൽ, തെരിക, തെരിക്ക,മകരിമരം, കരിന്തുവര, കരിക്കോടൽ,.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ, കൂടുതൽ വിവരങ്ങൾ വിക്കിസ്പീഷിസിൽ Diospyros bourdillonii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diospyros bourdillonii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാക്കത്തമ്പുരാൻ ഇംഗ്ലീഷ് വിലാസം https://ml.wikipedia.org/wiki/Ashy_Drongo
ആനറാഞ്ചി പക്ഷിയുടെ അടുത്തബന്ധുക്കളാണ്‌ കാക്കത്തമ്പുരാൻ അഥവാ കാക്കത്തമ്പുരാട്ടി.
ഇംഗ്ലീഷ്: Grey( Ashy)Drongo  ശാസ്ത്രീയനാമം: ഡൈക്രൂറസ് ല്യൂകോഫേയസ (Dicrurus leucophaeus) കേരളത്തിൽ ഇതൊരു ദേശാടനക്കിളിയാണ്.
ലിംഗവ്യത്യാസം എടുത്തുപറയാനില്ല.
ആനറാഞ്ചിയേക്കാൾ ചെറിയ ശരീരമാണ്.
Ashy drongo bird Ashy drongo bird photo Ashy drongo bird front view വിതരണം
തെക്കേ ഏഷ്യയിൽ അഫ്ഗാനിസ്ഥാന്റെ കിഴക്കൻ മലനിരകൾ മുതൽ തെക്ക്  കിഴക്ക് ചൈന , ഇന്തോനേഷ്യ എന്നിവടങ്ങളിൽ ഈ പക്ഷികളെ കാണപ്പെടുന്നു.
ഇതിന്റെ പ്രജനനം പ്രധാനമായും  ഹിമാലയൻ വനനിരകളിലാണ്.
കൂടാതെ ഇത് കാലാവസ്ഥ വ്യതിയായനമനുസരിച്ച് ഇന്ത്യയുടെ തെക്ക് ഭാഗങ്ങളിലേക്കും, ശ്രീലങ്കയിലേക്കും ദേശാടനം നടത്താറുണ്ട്.
ഈ പക്ഷി വിഭാഗം സാധാരണയായി മലനിരകളിലെ വനങ്ങളിൽ കാണപ്പെടുന്നു.
ഇതിന്റെ ഒരു കൂട്ടിൽ സാധാരണ മൂന്നോ, നാലോ മുട്ടകൽ ഒന്നിച്ച് ഇടുന്നു.
ഈ വിഭാഗത്തിലെ പക്ഷികൾ മറ്റു ജീവികളെ അധികം ഭയമില്ലാതെ സഞ്ചരിക്കുന്ന ഇനമാണ്.
സാധാരണ നീളം ശരാശരി 29 സെ.
മി ഉണ്ടാവും.
ഭയമില്ലാത്ത വർഗ്ഗത്തിൽ പെടുന്ന പക്ഷി ആയതു കൊണ്ട്, ഇത് അതിന്റെ കൂടൂകൾ ആക്രമിക്കുന്ന ഇതിന്റെ  വർഗ്ഗത്തിൽ തന്നെയുള്ള മറ്റ് വലിയ പക്ഷികളെ ഇത് ആക്രമിക്കാറുമുണ്ട്.
പ്രായപൂർത്തിയായ കാക്കത്തമ്പുരാൻ പക്ഷി, ഇരുണ്ട് ചാര നിറത്തിൽ കാണപ്പെടുന്നു.
ഇതിന്റെ വാൽ നല്ല നീളത്തിലാണ്.
ചിറകുകൾ ചാ‍ര നിറത്തിന്റെ വകഭേദങ്ങൾ നിറഞ്ഞതാണ്.
ചില വർഗ്ഗങ്ങളിൽ വെളുത്ത് തൂവലുകൾ ഇടവിട്ട് കാണാറുണ്ട്.
ഇതിന്റെ കാലുകൾ ചെറുതാണ്.
ബന്ധുക്കൾ കാടുമുഴക്കി ആനറാഞ്ചി ഇംഗ്ലീഷിൽ Drongo.
(Dicrurus macrocercus) ശരീരം മൊത്തം തിളക്കമുള്ള കറുത്ത നിറം, കൃശാഗാത്രൻ.
കാടുമുഴക്കി - ഇംഗ്ലീഷ്: (Racket-tailed drongo).
വാലിൻറെ ആകെ നീളം ഏതാണ്ട് 30 സെന്റീമീറ്ററോളം വരും കാക്കരാജൻ - വൈറ്റ് ബെല്ലീഡ് ഡോംഗോ.
അസാധാരണമായ തിളക്കം അവലംബം പുറത്തേക്കുള്ള കണ്ണികൾ Ashy Drongo videos on the Internet Bird Collection ചിത്രശാല കാക്കത്തമ്പുരാൻ പക്ഷിയുടെ വിവിധ ചിത്രങ്ങൾ ആനറാഞ്ചി പക്ഷി.
ഹിമാചൽ പ്രദേശിലെ കുളു (8000 അടി ഉയരത്തിൽ) ജില്ലയിൽ നിന്ന് കൊൽക്കത്തയിൽ നിന്ന് മറ്റൊരു ചിത്രം.
കാക്കത്തമ്പുരാൻ പക്ഷി കാസർഗോഡ് കിദൂരിൽ Dicrurus leucophaeus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Dicrurus leucophaeus .
Database entry includes justification for why this species is of least concern Birds of India by Grimmett, Inskipp and Inskipp, ISBN 0-691-04910-6
കാക്ക മരംകൊത്തി ഇംഗ്ലീഷ് വിലാസം https://ml.wikipedia.org/wiki/White_Bellied_Woodpecker
മൈനയോളം വലിപ്പമുള്ള കാക്കമരംകൊത്തിയുടെ ( ഇംഗ്ലീഷ് : Great black Woodpecker or White-bellied Woodpecker ) വാലിനു മീതെയും വയറ്റത്തുമുള്ള വെള്ളപ്പാടുകളുളൊഴിച്ചാൽ ദേഹമാസകലം കറുത്ത നിറമാണ്.
പൂവന്റെ നെട്ടി തൊട്ട് പിൻ‌കഴുത്തുൾപ്പെടെ നല്ല ചുവപ്പുനിറമായിരിക്കും.
കൊക്കിനു താഴെ താടിക്കു മുകളിലായി ഒരു ചുവന്ന വരയും കാണാം.
പിടയ്ക്ക് പിടലിയിൽ മാത്രമേ ചുവപ്പു നിറം കാണുകയുള്ളൂ.
കാക്കയെ പോലെ പറക്കുന്നത് കൊണ്ടാണ് ഇവയ്ക്ക് കാക്ക മരംകൊത്തി എന്ന പേര് കിട്ടിയത്.
ജോഡികളായിട്ടാണ് ഇരതേടാനിറങ്ങുന്നത്.
മനുഷ്യരിൽ നിന്നും മറ്റ് ജീവികളിൽ നിന്നും ഒതുങ്ങിക്കഴിയാൻ കാക്ക മരംകൊത്തിയ്ക്ക് പ്രത്യേക സാമർഥ്യമുണ്ട്.
കാട്ടുനിവാസിയായ ഈ മരംകൊത്തിയെ തിരിച്ചറിയുക അവയുടെ കീ..
കീ..
കീ എന്ന ഉച്ചത്തിലുള്ള ശബ്ദം കേട്ടാണ്.
Cotigao NP, Goa, India Nov 1997 അവലംബം Wikimedia Commons has media related to Dryocopus_javensis .
കാക്കഞാറ ഇംഗ്ലീഷ് വിലാസം https://ml.wikipedia.org/wiki/Ardisia_solanacea
കോലരക്ക് , കുഴിമുണ്ടൻ , മോളക്ക എന്നെല്ലാം അറിയപ്പെടുന്ന കാക്കഞാറ ഏകദേശം 6 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് .
( ശാസ്ത്രീയനാമം : Ardisia solanacea ) .
ഇന്ത്യയിലെങ്ങും ഈ വൃക്ഷം കാണുന്നുണ്ട് .
കമ്പ് മുറിച്ച് നട്ട് വളർത്താം .
ഭംഗിയുള്ള പൂക്കളുള്ളതിനാൽ ഉദ്യാനങ്ങളിൽ നട്ടുവളർത്താറുണ്ട് .
ആംഗലേയഭാഷയിൽ ഇതിനെ ഷൂബട്ടൺ ആർഡിസിയ എന്നും വിളിക്കാറുണ്ട്.
അവലംബം പുറത്തേക്കുള്ള കണ്ണികൾ നിറയെ അറിവുകളും ചിത്രങ്ങളും Archived 2015-09-21 at the Wayback Machine .
കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Ardisia solanacea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ardisia solanacea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാക്കത്തമ്പുരാട്ടി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kakkathamburatti
സ്വപ്നപിക്ചേഴ്സിന്റെ ബാനറിൽ സി.ജെ. ബേബിയും പി.സി. ഇട്ടൂപ്പും ചേർന്നു നിർമിച്ച മലയാളചലച്ചിത്രമാണ് കാക്കത്തമ്പുരാട്ടി .
രാജശ്രീ പിക്ചേഴ്സ് വിതരണം വിതരണം ചെയ്ത ഈ ചിത്രം 1970 ഒക്ടോബർ 9-ന് കേരളത്തിൽ പ്രദർശനം തുടങ്ങി.
അഭിനേതക്കൾ പ്രേം നസീർ ശാരദ മധു കൊട്ടാരക്കര ശ്രീധരൻ നായർ അടൂർ ഭാസി ശങ്കരാടി പി.ജെ. ആന്റണി ലത്തീഫ് ജയഭാരതി അടൂർ ഭവാനി ഖദീജ ശ്രീലത പിന്നണിഗായകർ കെ.ജെ. യേശുദാസ് പി. ജയചന്ദ്രൻ എസ്. ജാനകി അണിയറശില്പികൾ ബാനർ - സ്വപ്ന പിക്ചേഴ്സ് കഥ, തിരക്കഥ, സംഭാഷണം - ശ്രീകുമാരൻ തമ്പി സംവിധാനം - പി ഭാസ്ക്കരൻ നിർമ്മാണം - സി സി ബാബു, പി സി ഇട്ടൂപ്പ് ഛായാഗ്രഹണം - രാജാറാം ഡി വി ചിത്രസംയോജനം - കെ നാരായണൻ കലാസംവിധാനം - എസ് കൊന്നനാട്ട് ഗാനരചന - ശ്രീകുമാരൻ തമ്പി, പി ഭാസ്ക്കരൻ സംഗീതം - കെ രാഘവൻ ഗാനങ്ങൾ സംഗീതം - കെ. രാഘവൻ ഗാനരചന - ശ്രീകുമാരൻ തമ്പി , പി. ഭാസ്കരൻ ക്ര.
നം ഗാനം ആലാപനം 1 അമ്പലപ്പുഴ വേല കണ്ടൂ കെ ജെ യേശുദാസ് 2 : പഞ്ചവർണ്ണപൈങ്കിളികൾ കെ ജെ യേശുദാസ്, എസ് ജാനകി 3 വെള്ളിലക്കിങ്ങിണിതാഴ്‌വരയിൽ പി ജയചന്ദ്രൻ 4 കണ്ണുനീരിൻ പെരിയാറ്റിൽ കെ ജെ യേശുദാസ് 5 ഉത്രട്ടാതിയിൽ ഉച്ച തിരിഞ്ഞപ്പോൾ എസ് ജാനകി.
അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് കാക്കതമ്പുരാട്ടി
കാക്കക്കുയിൽ ഇംഗ്ലീഷ് വിലാസം https://ml.wikipedia.org/wiki/Kakkakkuyil_film
പ്രിയദർശന്റെ സംവിധാനത്തിൽ മോഹൻലാൽ , മുകേഷ് , നെടുമുടി വേണു , കവിയൂർ പൊന്നമ്മ , ആർസൂ എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് കാക്കക്കുയിൽ .
കല്യാണി ഫിലിം സൊസൈറ്റിയുടെ ബാനറിൽ ലിസി പ്രിയദർശൻ നിർമ്മിച്ച ഈ ചിത്രം സ്വർഗ്ഗചിത്രയാണ് വിതരണം ചെയ്തത്.
ഈ ചിത്രത്തിന്റെ കഥ മുരളി നാഗവള്ളിയുടേതാണ് .
തിരക്കഥ, സംഭാഷണം എന്നിവ നിർവ്വഹിച്ചത് പ്രിയദർശൻ ആണ്.1988 -ൽ പുറത്തിറങ്ങിയ എ ഫിഷ് കാൾഡ് വാണ്ട എന്ന ഇംഗ്ലീഷ് സിനിമയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.
വൃദ്ധരായ അന്ധ ദമ്പതികളുടെ വീട്ടിൽ അഭയം തേടുന്ന പ്രധാന അഭിനേതാക്കളുടെ ഭാഗം ഘർ ഘർ എന്ന മറാത്തി നാടകത്തെ ആസ്പദമാക്കിയാണ് നിർമ്മിച്ചിരിക്കുന്നത് കഥാതന്തു
ജോലിതേടി ബോംബെയിൽ എത്തിയ ശിവരാമൻ ( മോഹൻലാൽ ) പഴയ സുഹൃത്ത് ഗോവിന്ദൻകുട്ടിയെ ( മുകേഷ് ) കണ്ടുമുട്ടുന്നു.
ജീവിക്കാൻ ഗതിയില്ലാതെ അവർ തോമസിന്റെ ( കൊച്ചിൻ ഹനീഫ ) സംഘത്തിൽ ചേർന്ന് ഒരു ബാങ്ക് കൊള്ളയിൽ പങ്കുചേരുന്നു.
അതോടെ കിടപ്പാടവും നഷ്ടപ്പെടുന്ന അവർ ബോംബെയിലെ സമ്പന്നരായ മലയാളി തമ്പുരാനും ( നെടുമുടി വേണു ) ഭാര്യ ലക്ഷ്മി ഭായി തമ്പുരാട്ടിയും ( കവിയൂർ പൊന്നമ്മ ) മാത്രം താമസിക്കുന്ന വീട്ടിൽ അമേരിക്കയിൽനിന്ന് വർഷങ്ങൾക്ക് ശേഷം വന്ന കൊച്ചുമകൻ കുഞ്ഞുണ്ണി എന്ന പേരിൽ കടന്നുകൂടുന്നു.
അന്ധരായ തമ്പുരാനും തമ്പുരാട്ടിയും കേൾവിയിലൂടെയും സ്പർശനത്തിലൂടെയുമാണ് മറ്റുള്ളവരെ തിരിച്ചറിയുന്നത്.
ഒരു പ്രാവശ്യം അനുഭവിച്ച ശബ്ദവും സ്പർശനവും അവർ ഒരിക്കലും മറക്കില്ല.
കുഞ്ഞുണ്ണിയായി വന്നപ്പോൾ ശിവരാമന്റെ ശബ്ദവും ഗോവിന്ദൻ‌കുട്ടിയുടെ സ്പർശനവുമാണ് വൃദ്‌ധദമ്പതികൾ കൊച്ചുണ്ണിയുടേതായി അനുഭവിച്ചത് അതിനാൽ കൊച്ചുണ്ണിയുടെ ശബ്ദവും ശരീരവുമായി ഇരുപേർക്കും എപ്പോഴും ഒരുമിച്ച് നിൽക്കേണ്ടതായി വരുന്നു.
അമേരിക്കയിൽ നിന്ന് വന്ന കുഞ്ഞുണ്ണിയുടെ കാമുകി രാധികയിൽനിന്ന് ( ആർസൂ ) കുഞ്ഞുണ്ണി മരിച്ച് പോയി എന്ന സത്യം മനസ്സിലാക്കിയ തമ്പുരാൻ കുഞ്ഞുണ്ണിയുടെ മരണം താങ്ങാൻ ശക്തിയില്ലാത്ത ഭാര്യയെ രക്ഷിക്കാൻ തന്നോട് കാട്ടിയ വഞ്ചന മറന്ന് ശിവരാമനേയും ഗോവിന്ദൻ കുട്ടിയേയും കുഞ്ഞുണ്ണിയായിതന്നെ സ്വീകരിക്കുന്നു.
അഭിനേതാക്കൾ മോഹൻലാൽ – ശിവരാമൻ മുകേഷ് – ഗോവിന്ദൻ കുട്ടി സുനിൽ ഷെട്ടി – കുഞ്ഞുണ്ണി നെടുമുടി വേണു – തമ്പുരാൻ ജഗതി ശ്രീകുമാർ – അഡ്വകേറ്റ് നമ്പീശൻ കൊച്ചിൻ ഹനീഫ – തോമ്മാച്ചൻ ജഗദീഷ് -   ട്യൂട്ടി ഇന്നസെന്റ് – പൊതുവാൾ അഗസ്റ്റിൻ കവിയൂർ പൊന്നമ്മ – സേതുലക്ഷ്മിഭായി തമ്പുരാട്ടി ആർസൂ – രാധിക വർമ്മ സുജേത – അലീന സുകുമാരി സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക്  സംഗീതം പകർന്നത് ദീപൻ ചാറ്റർജി ആണ്.
പശ്ചാത്തലസംഗീതം ഒരുക്കിയിരിക്കുന്നത് എസ്.പി. വെങ്കിടേഷ് ആണ്.
ഗാനങ്ങൾ വിപണനം ചെയ്തത് ഈസ്റ്റ് കോസ്റ്റ് ഓഡിയോസ് .
ഗാനങ്ങൾ ഉണ്ണിക്കണ്ണാ വാ ഊഞ്ഞാലാടാൻ വാ – കല്യാണി മേനോൻ പൊന്നുമണി കണ്ണനുണ്ണി – കല്യാണി മേനോൻ , സുജാത മോഹൻ ആനാരേ ഗോവിന്ദാ – എം.ജി. ശ്രീകുമാർ , നിഖിൽ , സംഗീത മേഘരാഗം നെറുകിൽ – കെ.എസ്. ചിത്ര പാടാം വനമാലി – എം.ജി. ശ്രീകുമാർ , കെ.എസ്. ചിത്ര , കല്യാണി മേനോൻ കാക്കകുയിലേ – എം.ജി. ശ്രീകുമാർ ആരാരും കണ്ടില്ലെന്നോ – എം.ജി. ശ്രീകുമാർ , സുജാത മോഹൻ മേഘരാഗം നെറുകിൽ – എം.ജി. ശ്രീകുമാർ പൊന്നുമണി കണ്ണനുണ്ണി – എം.ജി. ശ്രീകുമാർ അണിയറ പ്രവർത്തകർ ഛായാഗ്രഹണം: എസ്. കുമാർ ചിത്രസം‌യോജനം: എൻ. ഗോപാലകൃഷ്ണൻ കല: സാബു സിറിൾ ചമയം: സലീം വസ്ത്രാലങ്കാരം: വി. സായി , മുരളി കോറിയോഗ്രാഫി: കല , ബൃന്ദ , പ്രസന്ന അസോസിയേറ്റ് ഡയറക്ടർ: മുരളി നാഗവള്ളി പുറത്തേക്കുള്ള കണ്ണികൾ കാക്കക്കുയിൽ ഇന്റർനെറ്റ് മൂവി ഡാറ്റാബേസിൽ കാക്കക്കുയിൽ – മലയാളസംഗീതം.
ചട്ടമ്പിനാട് ഇംഗ്ലീഷ് വിലാസം https://ml.wikipedia.org/wiki/Chattambinadu
ഷാഫിയുടെ സംവിധാനത്തിൽ മമ്മൂട്ടി , വിനു മോഹൻ , മനോജ്‌ കെ. ജയൻ , ജനാർദ്ദനൻ , ലക്ഷ്മി റായ് , മൈഥിലി എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ചട്ടമ്പിനാട് .
ബിഗ് സ്ക്രീൻ പ്രൊഡക്ഷൻസിന്റെ ബാനറിൽ നൗഷാദ് , ആന്റോ ജോസഫ് എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് പ്ലേ ഹൗസ് റിലീസ് ആണ്.
ബെന്നി പി. നായരമ്പലം ആണ് ചിത്രത്തിന്റെ രചന നിർവ്വഹിച്ചത്.
ചട്ടമ്പിനാട് 2009 ഡിസംബർ 24-ന് കേരളത്തിൽ 80 സ്‌ക്രീനുകളിൽ റിലീസ് ചെയ്തു.
നിരൂപകരിൽ നിന്ന് സമ്മിശ്രവും പ്രതികൂലവുമായ റിവ്യൂകൾ ലഭിച്ചിട്ടും ചിത്രം വാണിജ്യപരമായി വിജയിച്ചു.
സുരാജ് വെഞ്ഞാറമ്മൂട് അവതരിപ്പിച്ച ദശമൂലം ദാമു എന്ന കഥാപാത്രം വർഷങ്ങളായി ആരാധനാ പദവി നേടുകയും സുരാജ് വെഞ്ഞാറമൂടിന്റെ അവിസ്മരണീയമായ വേഷങ്ങളിലൊന്നായി തുടരുകയും ചെയ്യുന്നു.
അഭിനേതാക്കൾ അഭിനേതാവ് കഥാപാത്രം മമ്മൂട്ടി വീരേന്ദ്ര മല്ലയ്യ വിനു മോഹൻ മുരുകൻ മനോജ്‌ കെ. ജയൻ മല്ലഞ്ചിറ ചന്ദ്രമോഹൻ ഉണ്ണിത്താൻ സിദ്ദിഖ് കാട്ടാപ്പിള്ളി നാഗേന്ദ്രൻ ജനാർദ്ദനൻ വടിവാൾ വാസു സുരാജ് വെഞ്ഞാറമൂട് ദശമൂലം ദാമു കലാഭവൻ നവാസ് ടി.പി. മാധവൻ മുരുകന്റെ അച്ഛൻ ബാലചന്ദ്രൻ ചുള്ളിക്കാട് കാട്ടാപ്പിള്ളി ചെറിയ കുറുപ്പ് നാരായണൻ കുട്ടി പരമുപിള്ള മോഹൻ ജോസ് പണിക്കർ ടി.ജി. രവി ചങ്കേരി മാധവൻ സായി കുമാർ എസ്.ഐ. കൃഷ്ണദാസ് കലാശാല ബാബു കാട്ടുപ്പള്ളി കുറുപ്പ് സലീം കുമാർ മാക്രി ഗോപാലൻ സാജു കൊടിയൻ ബോബൻ ആലും‌മൂടൻ വിജയരാഘവൻ മല്ലഞ്ചിറ ഉണ്ണിത്താൻ വി.കെ. ശ്രീരാമൻ സ്വയം ലക്ഷ്മി റായ് ഗൗരി മൈഥിലി മീനാക്ഷി ശോഭ മോഹൻ രുക്മിണി ബിന്ദു പണിക്കർ
ദശമൂലം ദാമു എന്ന സുരാജ് വെഞ്ഞാറമൂട് അവതരിപ്പിച്ച കഥാപാത്രം ഏറെ ആരാധകരെ സൃഷ്ടിച്ചു.
ട്രോളുകളിലും ഇന്ന് ദശമൂലം ദാമു ഒരു തരംഗമാണ്.
വയലാർ ശരത്ചന്ദ്രവർമ്മ , മുരുകൻ കാട്ടാക്കട എന്നിവർ എഴുതിയ ഗാനങ്ങൾക്ക് സംഗീതം പകർന്നത് അലക്സ് പോൾ ആണ്.
ഗാനങ്ങൾ ചട്ടമ്പിനാട് : വിധു പ്രതാപ് , രമേഷ് ബാബു , റെജു ജോസഫ് ചെങ്കദളികുമ്പിളിലേ : റിമി ടോമി മുക്കുറ്റിചാന്തണിയുന്നേ : വിധു പ്രതാപ് , മഞ്ജരി ഒരു കഥപറയാം : സി.ജെ. കുട്ടപ്പൻ മുക്കുറ്റിചാന്തണിയും : മഞ്ജരി അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം മനോജ് പിള്ള ചിത്രസം‌യോജനം വി. സാജൻ കല ജോസഫ് നെല്ലിക്കൽ ചമയം പട്ടണം റഷീദ് , ജോർജ്ജ് വസ്ത്രാലങ്കാരം എസ്.ബി. സതീഷ് , കുമാർ സംഘട്ടനം അനൽ അരശ് പരസ്യകല കോളിൻസ് ലിയോഫിൽ ലാബ് ജെമിനി കളർ ലാബ് നിശ്ചല ഛായാഗ്രഹണം അജിത് വി. ശങ്കർ എഫക്റ്റ്സ് മുരുകേഷ് ശബ്ദലേഖനം അനൂപ് ഡി.ടി.എസ്. മിക്സിങ്ങ് അജിത് എ. ജോർജ്ജ് കോറിയോഗ്രാഫി വിഷ്ണുദേവ് സ്പെഷ്യൽ എഫക്റ്റ്സ് ബിജോയ് ഉറുമീസ് കളർ കൺസൾട്ടന്റ് നാരായണൻ സ്പിൻ ഓഫ്
2019-ൽ ചട്ടമ്പിനാട് സിനിമയിലെ ഒരു ഹാസ്യ കഥാപാത്രമായ ദശമൂലം ദാമു പ്രധാന കഥാപാത്രത്തെ അവതരിപ്പിക്കുന്ന ഒരു സ്പിൻ ഓഫ് ചെയ്യുമെന്ന് ചിത്രത്തിന്റെ സംവിധായകൻ പ്രഖ്യാപിച്ചു .
ദശമൂലം ദാമു പ്രധാന കഥാപാത്രത്തെ അവതരിപ്പിക്കുന്ന ചിത്രത്തിനായി ട്രോളർമാരും നെറ്റിസൺമാരും തന്നെ നിരന്തരം ബഗ് ചെയ്യാറുണ്ടെന്ന് സംവിധായകൻ ഷാഫി ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിൽ പറഞ്ഞു.
അവലംബം പുറത്തേക്കുള്ള കണ്ണികൾ ചട്ടമ്പിനാട് ഇന്റർനെറ്റ് മൂവി ഡാറ്റാബേസിൽ ചട്ടമ്പിനാട് – മലയാളസംഗീതം.
ഇൻഫോ http://popcorn.oneindia.in/title/4481/chattambinadu.html Archived 2012-04-07 at the Wayback Machine .
ചട്ടഹൂച്ചി-ഒകോണീ ദേശീയ വനം ഇംഗ്ലീഷ് വിലാസം https://ml.wikipedia.org/wiki/Chattahoochee%E2%80%93Oconee_National_Forest
വടക്കൻ ജോർജിയയിലെ ചട്ടഹൂച്ചി-ഒകോണി ദേശീയ വനം അമേരിക്കൻ ഐക്യനാടുകളിലെ രണ്ട് ദേശീയ വനങ്ങളായ കിഴക്കൻ ജോർജിയയിലെ ഒക്കോണി ദേശീയ വനത്തേയും വടക്കൻ ജോർജിയ പർവതനിരകളിലെ ചട്ടഹൂച്ചി ദേശീയ വനത്തേയും ഉൾക്കൊള്ളുന്ന വനനിരകളാണ്.
ചട്ടഹൂച്ചി ദേശീയ വനം കിഴക്കും പടിഞ്ഞാറുമായി സ്ഥിതിചെയ്യുന്ന ഒരു വനപ്രദേശമാണ്.
ഇതിന്റെ പടിഞ്ഞാറൻ വനനിരയിൽ ജോൺസ് പർവ്വതം , ലിറ്റിൽ സാൻഡ് പർവ്വതം , ടെയ്‌ലർ റിഡ്ജ് എന്നിവ ഉൾപ്പെടുന്നു.
ചട്ടഹൂച്ചി-ഒകോണീ ദേശീയ വനനിരകളുടെ ആകെ വിസ്തീർണ്ണം 866,468 ഏക്കർ (3,506 ചതുരശ്ര കിലോമീറ്റർ) ആണ്.
ഇതിൽ ചട്ടഹൂച്ചി ദേശീയ വനം 750,145 ഏക്കർ (3,036 ചതുരശ്ര കിലോമീറ്റർ) ഭൂപ്രദേശത്തേയും ഒക്കോണീ ദേശീയ വനം 116,232 ഏക്കർ (470 ചതുരശ്ര കിലോമീറ്റർ) ഭൂപ്രദേശത്തേയും ഉൾക്കൊള്ളുന്നു.
കിഴക്കൻ വനത്തിന്റെ ഏറ്റവും വലിയ ഭാഗമുള്ള കൗണ്ടി ജോർജിയയിലെ റബൂൺ കൗണ്ടിയാണ് .
അതിന്റെ അതിർത്തിക്കുള്ളിലായി ഏകദേശം 148,684 ഏക്കർ (601.7 ചതുരശ്ര കിലോമീറ്റർ) ഭൂപ്രദേശമുണ്ട്.
വിവിധയിനം പ്രാപ്പിടിയന്മാർ , നത്തുവർഗ്ഗങ്ങൾ , കരിംകിളികൾ , താറാവുകൾ , കഴുകൻ , കുരുവികൾ , ഹമ്മിംഗ് ബേർഡ് , വാത്തകൾ , കാർഡിനലുകൾ തുടങ്ങി നിരവധിയിനം പക്ഷികളെ ഈ വനങ്ങളിൽ കാണാം.
ഈ വനനിരകളിൽ വിഹരിക്കുന്ന സസ്തനികളിൽ പ്രധാനപ്പെട്ടവ അമേരിക്കൻ കരിങ്കരടി, നച്ചെലി , കയോട്ടി , പലതരം വവ്വാലുകൾ , അണ്ണാൻ , ബീവർ , നീർനായ് , ബോബ്ക്യാറ്റ് , മാൻ , കീരി , എലികൾ , കുറുക്കൻ എന്നിവയാണ്.
ബ്ലൂ ഗോസ്റ്റ് ഫയർ‌ഫ്ലൈ ഇനത്തിലെ ഫൌസിസ് റെറ്റിക്യുലേറ്റ , അനേകയിനം മത്സ്യങ്ങൾ , ഉഭയജീവികൾ എന്നിവ ഇവിടെയുള്ള അരുവികളിലും തടാകങ്ങളിലും കാണപ്പെടുന്നതോടൊപ്പം വിവിധതരം ഉരഗങ്ങളും ഈ വനങ്ങളിൽ അധിവസിക്കുന്നു.
ചരിത്രം അന്ന റൂബി വെള്ളച്ചാട്ടം .
വടക്കൻ ജോർജിയ പർവതങ്ങളിൽനിന്ന് ഉത്ഭവിക്കുന്ന ചട്ടഹൂച്ചി നദിയിൽ നിന്നാണ് ചട്ടഹൂച്ചി ദേശീയ വനത്തിന് ഈ പേര് ലഭിച്ചത്.
ഇവിടെ അധിവസിക്കുന്ന തദ്ദേശീയ ഇന്ത്യക്കാരിൽ നിന്ന് ഇംഗ്ലീഷ് കുടിയേറ്റക്കാരാണ് നദിക്കും പ്രദേശത്തിനും ഈ പേര് നൽകിയത്.
ചെറോക്കികളും ക്രീക്ക് ഇന്ത്യക്കാരും വടക്കൻ ജോർജിയയിൽ താമസിച്ചിരുന്നു.
മസ്‌കോഗിയൻ ഭാഷകളുടെ ഭാഷാഭേദത്തിൽ, ചട്ട എന്നാൽ കല്ല് എന്നാണ് അർത്ഥമാക്കുന്നത്; 'ഹോ ചീ' എന്ന വാക്കിന് 'അടയാളപ്പെടുത്തിയ' അല്ലെങ്കിൽ 'പുഷ്‌പിതമായ' എന്ന അർത്ഥമാണുള്ളത്.
ഈ അടയാളപ്പെടുത്തിയതോ, പൂക്കൾ നിറഞ്ഞതോയ ആയ കല്ലുകൾ ജോർജിയയിലെ കൊളംബസിനടുത്തുള്ള ഒരു വാസസ്ഥലത്ത് ചട്ടാഹൂച്ചി നദിയിലായിരുന്നു.
1911 ൽ അമേരിക്കൻ ഐക്യനാടുകളിലെ ഫോറസ്റ്റ് സർവീസ് ഫെന്നിൻ, ഗിൽമർ, ലംപ്കിൻ, യൂണിയൻ കൌണ്ടികളിലായി ജെന്നറ്റ് കുടുംബത്തിനുണ്ടായിരുന്ന 31,000 ഏക്കർ (125 ചതുരശ്ര കിലോമീറ്റർ) ഭൂമി ഏക്കറിന് 7 ഡോളർ എന്ന നിരക്കിൽ വിലയ്ക്കുവാങ്ങി.
ഇന്നത്തെ ചട്ടഹൂച്ചി ദേശീയ വനമായി പ്രദേശം മാറുന്നതിന്റെ തുടക്കമായിരുന്നു ഈ ഭൂമിയുടെ വിനിമയം.
പ്രാരംഭ ഭൂമി വാങ്ങലുകൾ 1920 ജൂൺ 14 ന് ചെറോക്കി ദേശീയ വനത്തിന്റെ ഭാഗമായിത്തീർന്നു.
വനസേവന വിഭാഗത്തിന് അവരുടെ പ്രാരംഭ ഭൂമി വാങ്ങൽ പ്രക്രിയയിൽ ഉപദേശം നൽകിയ വ്യക്തിയും ജോർജിയയിലെ ആദ്യ ഫോറസ്റ്റ്  റേഞ്ചറുമായിരുന്ന റോസ്‌കോ നിക്കോൾസൺ, ഇപ്പോഴത്തെ ചട്ടൂഗ റിവർ റേഞ്ചർ ഡിസ്ട്രിക്റ്റിലുള്ള ഫോറസ്റ്റ് സർവീസ് ഭൂമിയുടെ ഭൂരിഭാഗവും വാങ്ങുന്നതിനായി തുടർ ചർച്ചകൾ നടത്തുകയും ചട്ടഹൂച്ചിയുടെ വളർച്ച ഇത്തരത്തിൽ തുടരുകയും ചെയ്തു.
ജോർജിയയിലെ ക്ലേറ്റണിനടുത്തുള്ള കോൾമാൻ റിവർ സിനിക് ഏരിയ, സംരക്ഷണ ആശയങ്ങൾ പ്രചരിപ്പിച്ചതിന്റെ ബഹുമാനാർത്ഥം അദ്ദേഹം അറിയപ്പെട്ടിരുന്ന പേരായ "റേഞ്ചർ നിക്ക്" എന്നു വിളിക്കപ്പെട്ടു.
മറ്റൊരു റേഞ്ചറായിരുന്ന ആർതർ വുഡിയും വന സംരക്ഷണത്തെ പ്രോത്സാഹിപ്പിച്ച വ്യക്തിയും ചട്ടഹൂച്ചിയുടെ ആദ്യകാല വികസനത്തിലെ ഒരു പ്രധാന വ്യക്തിയായിരുന്നു.
ഭൂമിയുടേയും അതിലെ വിഭവങ്ങളുടേയും വിവേകരഹിതമായ  ഉപയോഗം വടക്കൻ ജോർജിയ മലനിരകളിൽ മാനുകളുടെയും ട്രൌട്ടിന്റെയും എണ്ണം ഫലത്തിൽ അപ്രത്യക്ഷമാകുന്നതിലേയ്ക്കു നയിക്കുകയും വുഡി സ്വപ്രയത്നത്താൽ ട്രൌട്ടിനെയും മാനുകളെയും പ്രദേശത്തേക്ക് തിരികെ കൊണ്ടുവരുന്നതിൽ വിജയിക്കുകയും ചെയ്തു.
വുഡി സ്വന്തം പണംകൊണ്ട് ഇളമാനുകളെ വാങ്ങുകയും ഇന്നത്തെ ബ്ലൂ റിഡ്ജ് വൈൽഡ്‌ലൈഫ് മാനേജ്‌മെന്റ് ഏരിയയായി മാറിയ പ്രദേശത്ത് അവയെ തുറന്നുവിടുകയും ചെയ്തു.
ചട്ടഹൂച്ചിയിലെ പല ലാൻഡ്‌മാർക്കുകളും റേഞ്ചർ വുഡിയുടെ പ്രവൃത്തികളോടുള്ള ആദരവിന്റെ പേരിൽ അദ്ദേഹത്തിന്റെ പേര് വഹിക്കുന്നു.
1936 ജൂലൈ 9 ന് സംസ്ഥാന അതിർത്തികൾ പാലിക്കുന്നതിനായി ഫോറസ്റ്റ് സർവീസ് പുനസംഘടിപ്പിക്കപ്പെടുകയും പ്രസിഡന്റ് ഫ്രാങ്ക്ലിൻ ഡി. റൂസ്‌വെൽറ്റ് ചട്ടഹൂച്ചിയെ ഒരു പ്രത്യേക ദേശീയ വനമായി പ്രഖ്യാപിക്കുകയും ചെയ്തു.
1936 ൽ ചട്ടഹൂച്ചിയെ ബ്ലൂ റിഡ്ജ്, ടല്ലുല എന്നിങ്ങനെ രണ്ട് റേഞ്ചർ ജില്ലകളായി സംഘടിപ്പിച്ചു.
1959 ൽ പ്രസിഡന്റ് ഡ്വൈറ്റ് ഡി. ഐസൻ‌ഹോവർ മധ്യ ജോർജിയയിലെ 96,000 ഏക്കർ (388 ചതുരശ്ര കിലോമീറ്റർ) ഫെഡറൽ ഭൂമി ഒകോണി ദേശീയ വനമായി പ്രഖ്യാപിച്ചു.
ഒകോണി പിന്നീട് ചട്ടഹൂച്ചിയോടു സംയോജിപ്പിച്ച് ഇന്നത്തെ ചട്ടഹൂച്ചി-ഒകോണി ദേശീയ വനങ്ങളായി മാറി.
1970 കളിൽ ചട്ടൂഗ നദി ഒരു വന്യവും പ്രകൃതിരമണീയവുമായ നദിയായി നാമനിർദ്ദേശം ചെയ്യപ്പെട്ടു.
തെക്കുകിഴക്കൻ പ്രദേശങ്ങളിലൂടെ തടസ്സമില്ലാതെ ഒഴുകുന്ന ചുരുക്കം ചില അരുവികളിലൊന്നായ ചാറ്റൂഗ, വൈറ്റ് വാട്ടർ റാഫ്റ്റിംഗിനും പ്രകൃതിദൃശ്യങ്ങൾക്കും പേരുകേട്ടതാണ്.
ചാറ്റൂഗ നദിയിലാണ് ഡെലിവറൻസ് എന്ന സിനിമ ചിത്രീകരിച്ചത്.
ഇത് സിനിമയിലെ സാങ്കൽപ്പിക നദിയായ കഹുലവാസി നദിയായി ചിത്രീകരിക്കപ്പെട്ടു.
ഇന്നത്തെ സ്ഥിതി ചട്ടഹൂച്ചി-ഒകോണി ദേശീയ വനത്തിന്റെ പൊതു ഭൂപടം.
ചട്ടഹൂച്ചി ദേശീയ വനം ഇന്ന് 18 വടക്കൻ ജോർജിയ കൗണ്ടികളെ ഉൾക്കൊള്ളുന്നു.
ചട്ടഹൂച്ചിക്ക് നിലവിൽ മൂന്ന് റേഞ്ചർ ജില്ലകളുണ്ട്: ബ്ലൂ റിഡ്ജ് റേഞ്ചർ ജില്ല, ഓഫിസ് - ജോർജിയയിലെ ബ്ലയേർസ്വില്ലെ.
ചട്ടൂഗ റിവർ റേഞ്ചർ ജില്ല - ഓഫീസ് - ജോർജിയയിലെ തല്ലൂലാ ഫാൾസ്.
കോനാസൂഗ റേഞ്ചർ ജില്ല - ഓഫീസ് - ജോർജിയയിലെ ചാറ്റ്സ്വർത്ത്.